RoLLMHub/RoSchoolToUniQA huggingface dataset:
Senzațiile sunt procese psihice elementare care se formează în condițiile acțiunii:
A. directe a analizatorilor asupra unui stimul
B. indirecte a analizatorilor asupra unui stimul
C. directe a stimulilor asupra analizatorilor
D. indirecte a stimulilor asupra analizatorilor
Răspuns corect: C
Faptul că imaginea perceptivă se formează numai în prezența obiectului, prin acțiunea directă a acestuia asupra analizatorilor, înseamnă că aceasta este imagine:
A. secundară
B. primară
C. săracă în detalii
D. bazată pe reprezentare
Răspuns corect: B
Procesul psihic care dispune de capacitatea de a reconstitui mintal imaginea unui obiect perceput anterior poartă denumirea de:
A. senzație
B. motivație
C. afectivitate
D. reprezentare
Răspuns corect: D
Este considerată o trebuință primară:
A. promovarea examenului de bacalaureat
B. călătoria cu avionul pentru petrecerea vacanței
C. cumpărarea unui bilet pentru un spectacol de teatru
D. consumul de apă într-o zi toridă de vară
Răspuns corect: D
Nu reprezintă o caracteristică a proceselor psihice afective:
A. mobilitatea
B. independența
C. polaritatea
D. intensitatea
Răspuns corect: B
Andrei are capacitatea de a-și deplasa și reorienta atenția de la un obiect la altul, în funcție de cerințele activității pe care o desfășoară și de intervalele de timp cerute de derularea ei. Putem afirma că atenția lui este caracterizată de:
A. instabilitate
B. rigiditate
C. mobilitate
D. expresivitate
Răspuns corect: C
Persoanele care iau decizii pe baza unei analize personale a situației și a consecințelor posibile, adoptând o atitudine critică rațională față de opiniile celor din jur, dau dovadă de o calitate a voinței numită:
A. promptitudine
B. sugestibilitate
C. perseverență
D. independență
Răspuns corect: D
În ceea ce privește reprezentarea, ca proces psihic cognitiv senzorial, este fals că:
A. este o reproducere fidelă a percepției
B. se produce în absența obiectului
C. are caracter schematic
D. are caracter figurativ
Răspuns corect: A
Ana este pasionată de arheologie și citește studii de specialitate. Comportamentul ei se bazează pe nevoia de a ști, de a cunoaște. Forma motivației prezentă în acest caz este:
A. cognitivă
B. afectivă
C. pozitivă
D. negativă
Răspuns corect: A
Pasiunile sunt trăiri afective, care se caracterizează prin a fi:
A. difuze și generalizate, de intensitate redusă
B. de scurtă durată, de intensitate variabilă
C. foarte intense, stabile, de lungă durată
D. simple, primitive și impulsive
Răspuns corect: C
Încărcătura emoțională ce însoțește mirosul unei arome din copilărie este un exemplu de însușire a senzațiilor care poartă numele de:
A. tonalitate afectivă
B. intensitate
C. calitate
D. durată
Răspuns corect: A
Caracteristica imaginii perceptive de a cuprinde însușirile concrete ale unui anume obiect, se caracterizează prin a fi:
A. secundară
B. obiectuală
C. fragmentară
D. anticipativă
Răspuns corect: B
Imaginea unei mașini, care se formează în minte, după ce inițial am perceput-o, se numește:
A. senzație
B. percepție
C. reprezentare
D. imaginație
Răspuns corect: C
Un elev olimpic care obține un premiu din dorința de cunoaștere a domeniului respectiv, este motivat:
A. cognitiv
B. negativ
C. afectiv
D. caracterial
Răspuns corect: A
La aflarea rezultatului de la afișarea listei studenților bursieri, pe fața Ioanei se putea citi bucuria succesului. Acesta este un exemplu ce reflectă însușirea proceselor afective numită:
A. mobilitate
B. expresivitate
C. intensitate
D. dispoziție afectivă
Răspuns corect: B
Capacitatea unui mecanic de a executa cu precizie acțiunile necesare demontării unui motor, după mai mult timp de exercițiu, fără un consum nervos mare, este un exemplu de atenție:
A. expectativă
B. voluntară
C. involuntară
D. postvoluntară
Răspuns corect: D
Pentru a câștiga locul I la o probă de maraton, George a trebuit să-i depășească pe toți ceilalți concurenți. Procesul psihic implicat în finalizarea efortului său este:
A. imaginația
B. afectivitatea
C. memoria
D. voința
Răspuns corect: D
Ansamblul unitar de factori subiectivi și obiectivi care conduc la realizarea de către indivizi sau grupuri a unui produs original și de valoare pentru societate, poartă denumirea de:
A. voință
B. creativitate
C. imaginație
D. gândire
Răspuns corect: B
Structura motivației ce constă în idei-forță sau idei-valoare foarte puternice și care pot acționa împotriva instinctului de autoconservare, poartă denumirea de:
A. trebuințe
B. convingeri
C. idealuri
D. interese
Răspuns corect: B
Trăirea pe care o are un tenisman atunci când câștigă un meci important și se manifestă zgomotos, este un exemplu de:
A. sentiment
B. interes
C. afect
D. convingere
Răspuns corect: C
Atunci când afirmăm despre chipul unei persoane că "radiază de fericire", avem în vedere proprietatea trăirilor afective numită:
A. polaritate
B. persistență
C. expresivitate
D. convertibilitate
Răspuns corect: C
Simultaneitatea informațiilor despre culoarea, mirosul și forma unei flori, se referă la:
A. percepție
B. imaginație
C. senzație
D. reprezentare
Răspuns corect: A
Reprezentarea este considerată un simbol generalizat întrucât:
A. înlocuiește în plan mental o clasă de obiecte, pe ale cărei însușiri caracteristice le redă
B. reflectă însușiri concrete
C. se produce prin acțiunea directă a stimulilor asupra organelor de simț
D. redă totalitatea însușirilor unui obiect
Răspuns corect: A
Una dintre funcțiile motivației este cea :
A. de cunoaștere
B. expresivă
C. persuasivă
D. de orientare a acțiunii
Răspuns corect: D
Procesul psihic prin intermediul căruia se realizează susținerea energetică a unei activități este:
A. afectivitatea
B. reprezentarea
C. gândirea
D. memoria
Răspuns corect: A
Forma atenției spontane, neintenționate, declanșată de stimuli interni sau externi, este reprezentată de atenția:
A. postvoluntară
B. involuntară
C. pozitivă
D. voluntară
Răspuns corect: B
Expresia energiei nervoase și fizice implicate în urmărirea scopurilor propuse definește calitatea voinței numită:
A. mobilitate
B. calmitate
C. rigiditate
D. putere
Răspuns corect: D
Reprezentarea este procesul psihic cognitiv - senzorial prin care obținem:
A. o imagine primară asupra obiectelor și fenomenelor
B. o imagine schematică asupra obiectelor și fenomenelor
C. o simplă urmă a percepțiilor din trecut
D. o imagine integrală a obiectelor și fenomenelor
Răspuns corect: B
Pentru a crește eficiența angajaților săi, un antreprenor le-a acordat acestora o majorare salarială consistentă, motivația folosită de acesta fiind una:
A. extrinsecă
B. cognitivă
C. afectivă
D. negativă
Răspuns corect: A
Dragostea mamei față de copilul său, fiind foarte stabilă, de lungă durată, intensă, declanșând comportamente de ocrotire și îngrijire, face parte din următorul tip de trăire afectivă:
A. emoții
B. pasiuni
C. sentimente
D. dispoziții afective
Răspuns corect: C
De obicei Petre se trezește în fiecare dimineață cu 5 minute înainte de a suna alarma. Ieri dimineață, după ce seara dinainte studiase până noaptea târziu, nu a auzit ceasul. Această situație ilustrează faptul că intensitatea senzației depinde de:
A. acțiunea stimulului
B. starea generală a organismului
C. gradul de sensibilitate al analizatorului
D. suprasolicitarea analizatorului auditiv
Răspuns corect: B
Percepția nu este posibilă fără senzații și nici nu este o simplă sumă de senzații, deoarece reprezintă:
A. un nivel mijlocit de reflectare a subiectului
B. un nivel elementar de reflectare a senzațiilor
C. un nivel superior de reflectare a realității
D. un nivel elementar de reflectare a subiectului
Răspuns corect: C
Un cub nu poate fi perceput decât ca având trei fețe, în timp ce la nivelul reprezentării se pot reda toate fețele sale datorită:
A. panoramizării
B. proceselor elementare senzoriale
C. autonomiei gândirii
D. specificității senzoriale
Răspuns corect: A
Motivația se caracterizează prin a fi:
A. totalitatea mobilurilor mijlocite ale algoritmizării
B. totalitatea principiilor nemijlocite ale regresiei
C. totalitatea mobilurilor interne ale conduitei
D. totalitatea mobilurilor reflectate ale proiectivității
Răspuns corect: C
O excursie la munte în timpul iernii poate fi atractivă pentru Mihai care iubește sporturile de iarnă, dar un supliciu pentru Ana care urăște frigul, ceea ce explică faptul că:
A. trăirile afective sunt obiective si reflectă cunoștințele persoanei
B. trăirile afective sunt subiective și reflectă trebuințele, interesele, aspirațiile persoanei
C. motivele sunt extrinseci și reflectă trebuințele de securitate ale persoanei
D. motivele sunt exterioare și reflectă trebuințele de cercetare ale persoanei
Răspuns corect: B
Apariția unui zgomot brusc și neașteptat captează atenția Ioanei în mod neintenționat, determinând orientarea reflexă către sursa respectivă. Forma atenției care se manifestă este:
A. voluntară
B. internă
C. involuntară
D. postvoluntară
Răspuns corect: C
Renunțarea la consumul de mâncare fast food implică efort voluntar. În această situație este vorba despre:
A. acceptare
B. amânarea acțiunii
C. orientarea efortului voluntar în direcția inhibării unei acțiuni
D. orientarea efortului involuntar în direcția inițierii unei acțiuni
Răspuns corect: C
Importanta descoperire a insulinei de către Frederick Banting a rămas în istoria medicinei. Aceasta este expresia unui anumit nivel al creativității denumit:
A. creativitate expresivă
B. creativitate inventivă
C. creativitate deterministă
D. creativitate inflexibilă
Răspuns corect: B
Roxana învață pentru a-și satisface părinții și pentru a nu pierde aprobarea lor. Acest fapt se explică prin:
A. motivație intrinsecă
B. motivație afectivă
C. motivație negativă
D. trebuințe de securitate
Răspuns corect: C
În situația în care elevul își spune "Trebuie să mă concentrez mai mult", acesta manifestă următoarea formă a atenției:
A. involuntară
B. internă
C. voluntară
D. postvoluntară
Răspuns corect: C
Senzația de rece pe care o are un copil atunci când atinge un cub de gheață este:
A. o senzație tactilă
B. o senzație termică
C. o senzație organică
D. o percepție proprioceptivă
Răspuns corect: B
Omului îi este asigurată conștiința unității și integralității obiectului de următorul proces psihic cognitiv senzorial:
A. limbajul
B. senzația
C. percepția
D. temperamentul
Răspuns corect: C
Imaginea mintală formată în urma rostogolirii unei bile, la câteva zile după ce a fost percepută, este considerată:
A. senzație
B. percepție
C. reprezentare
D. imaginație
Răspuns corect: C
Un copil care învață pentru a-și bucura părinții și a le obține aprobarea este motivat:
A. afectiv
B. negativ
C. cognitiv
D. caracterial
Răspuns corect: A
Curiozitatea de care dă dovadă un elev atunci când caută la bibliotecă mai multe informații despre tema studiată la psihologie este:
A. motivație morală
B. motivație socială
C. motivație estetică
D. motivație cognitivă
Răspuns corect: D
Atunci când citim o carte și auzim un zgomot brusc și neașteptat, ne orientăm în mod reflex către sursa zgomotului datorită atenției:
A. interne
B. voluntare
C. involuntare
D. postvoluntare
Răspuns corect: C
Prin cristalizare și sedimentare, calitățile voinței, confirmate în activitate și încurajate de mediul social, vor deveni:
A. aptitudini complexe
B. trăsături de caracter
C. trăsături ale inteligenței
D. tipuri temperamentale
Răspuns corect: B
Imaginile rezultate din reprezentare sunt:
A. reproduceri fidele ale percepțiilor
B. unitare și schematice
C. primare și schematice
D. unitare și bogate în conținut
Răspuns corect: B
Proiecțiile individului în sisteme de imagini și idei care îi ghidează existența sunt:
A. idealurile
B. interesele
C. trebuințele
D. convingerile
Răspuns corect: A
Bucuria pe care o resimte un tânăr atunci când își vede numele pe lista candidaților admiși la facultatea dorită este:
A. un ton afectiv
B. o emoție
C. un sentiment
D. o dispoziție afectivă
Răspuns corect: B
Senzațiile care furnizează informații despre netezimea, duritatea, asperitatea obiectelor se numesc:
A. chinestezice
B. tactile
C. termice
D. vizuale
Răspuns corect: B
Expresia am văzut cu ochii mei, pune în evidență caracteristica imaginii perceptive de a fi:
A. bogată în conținut
C. imagine panoramică
B. imagine secundară
D. imagine primară
Răspuns corect: D
Tudor este un foarte bun dansator, iar imaginile mintale ale propriilor mișcări din spectacolul următor sunt un bun exercițiu. Acest tip de reprezentări se numesc:
A. chinestezice
C. abstracte
B. generale
D. tactile
Răspuns corect: A
Un elev învață pentru a obține aprecieri din partea profesorilor sau colegilor. Motivația care stă la baza acestui comportament este:
A. negativă
C. extrinsecă
B. cognitivă
D. intrinsecă
Răspuns corect: C
Ana simte o profundă simpatie față de una dintre colegele ei pe care a considerat-o, până nu demult, antipatică. Această trecere de la o trăire afectivă la alta pune în evidență o particularitate a proceselor afective numită:
A. expresivitate
C. mobilitate
B. polaritate
D. persistență
Răspuns corect: C
Capacitatea unei persoane de a desfășura concomitent mai multe activități, cu condiția ca unele din ele să fie relativ automatizate, poartă denumirea de:
A. volum
C. stabilitate
B. distributivitate
D. distragere
Răspuns corect: B
Menținerea efortului voluntar atât timp cât este necesar pentru atingerea scopului, tenacitatea, rezistența la eșec, urmărirea minuțioasă a planului de acțiune sunt caracteristici ale unor persoane:
A. perseverente
C. nehotărâte
B. independente
D. sensibile
Răspuns corect: A
Percepția reflectă obiectele, de orice natură, astfel:
A. în lipsa stimulilor
B. sub forma unor imagini secundare
C. detașate de câmpul perceptiv
D. unitar și integral
Răspuns corect: D
Un elev transferat la un alt liceu simte nevoia de comunicare, cooperare, integrare în noua clasă. Acestea fac parte din categoria trebuințelor:
A. primare
C. funcționale
B. organice
D. sociale
Răspuns corect: D
Trăirile afective de scurtă durată, de intensitate variabilă, cu un caracter situațional și o orientare bine determinată sunt:
A. afecte
C. emoții
B. dispoziții afective
D. sentimente
Răspuns corect: C
Starea de emoție ce însoțește zgomotul și culoarea provocate de un foc de artificii în apropiere este un exemplu de:
A. tonalitate afectivă
B. intensitate
C. calitate
D. durată
Răspuns corect: A
Imaginea perceptivă cuprinde atât însușirile esențiale ale obiectului, cât și pe cele mai puțin importante, de aceea este considerată:
A. secundară
B. bogată în conținut
C. fragmentară
D. anticipativă
Răspuns corect: B
Posibilitatea de a construi mintal schema unui motor cu ardere internă având toate componentele, reflectă însușirea reprezentării de a fi o imagine:
A. primară
B. abstractă
C. verificabilă
D. panoramică
Răspuns corect: D
Motivația se definește ca fiind:
A. ansamblul stimulilor interni ce determină comportamentul
B. ansamblul stimulilor externi ce determină comportamentul
C. totalitatea regulilor pe care le urmăm
D. totalitatea atitudinilor cu privire la ceilalți
Răspuns corect: A
La aflarea rezultatului de la examenul de obținere a permisului de conducere auto, pe fața Ioanei se putea citi bucuria succesului; acesta este un exemplu ce reflectă însușirea proceselor afective numită:
A. mobilitate
B. expresivitate
C. persistență
D. polaritate
Răspuns corect: B
Capacitatea unui militar de a executa acțiunile necesare demontării unei arme, după mai mult timp de exercițiu, fără un consum nervos mare, este un exemplu de atenție:
A. involuntară
B. voluntară
C. expectativă
D. postvoluntară
Răspuns corect: D
Procesul prin care se formează imagini primare despre însușirile concrete ale obiectelor și fenomenelor și care cuprind totalitatea informațiilor despre acestea poartă denumirea de:
A. senzație
B. percepție
C. reprezentare
D. motivație
Răspuns corect: B
Trăirea pe care o are un jucător de tenis atunci când câștigă un meci important, care are apariție bruscă, intensitate mare și se manifestă zgomotos, este un exemplu de:
A. pasiune
B. emoție
C. afect
D. dispoziție afectivă
Răspuns corect: C
Durata unei senzații este determinată de:
A. ecoul, rezonanța afectivă în funcție de experiența personală a subiectului
B. intensitatea stimulului și de starea subiectului
C. specificul stimulului și caracteristicile structurale și funcționale ale analizatorului
D. durata prezenței stimulului, dar nu încetează imediat după dispariția acestuia
Răspuns corect: D
În timp ce transcrie din caietul colegei sale lecția, Maria observă și dezordinea cărților din dulapul aflat în dreapta biroului său. Acest lucru ilustrează faptul că percepția:
A. este o imagine primară
B. are caracter contextual
C. este imaginea unui obiect concret
D. are o funcție ludică
Răspuns corect: B
Faptul că reprezentarea, ca imagine mintală secundară, cuprinde în ansamblul ei însușiri concrete și caracteristice, dar schematice ale obiectelor și fenomenelor, evidențiază caracteristica acesteia de a fi:
A. obiectuală
B. imagine primară
C. săracă în conținut
D. bogată în conținut
Răspuns corect: C
Andreea citește cu interes în fiecare zi poezii scrise de Ana Blandiana, fapt ce relevă că motivația ei este de natură:
A. cognitivă și intrinsecă
B. extrinsecă și pozitivă
C. intrinsecă și afectivă
D. afectivă și pozitivă
Răspuns corect: A
Proprietatea proceselor afective de a se manifesta fie prin transformări rapide în interiorul aceleiași trăiri, fie prin trecerea de la o stare afectivă la alta se numește:
A. mobilitatea
B. polaritate
C. ambivalență
D. expresivitate
Răspuns corect: A
Mihai este preocupat să rezolve o situație din viața personală, fiind captivat de diferite amintiri dintr-o anumită perioadă a vieții sale. În acest caz, obiectul atenției sale este:
A. exterior
B. înlăuntrul său, în sfera subiectiv-mintală
C. lipsit de relevanță
D. un nivel superior de manifestare a atenției
Răspuns corect: B
Mihnea este proaspăt absolvent de liceu și merge să-și depună dosarul în vederea admiterii la Facultatea de Drept, în urma analizei personale și a atitudinii critice, raționale, față de opiniile celor din jur. Făcând trimitere la calitățile voinței, el dă dovadă de:
A. promptitudinea luării deciziei
B. perseverență
C. independență
D. fermitate
Răspuns corect: C
În ceea ce privește reprezentarea ca proces psihic cognitiv senzorial, nu este adevărat că:
A. este o reproducere fidelă a datelor perceptive
B. se produce în absența obiectului
C. este schematică
D. reprezintă un punct de plecare în evoluția gândirii
Răspuns corect: A
Când acțiunile unui adolescent sunt determinate de proiecțiile sale în sisteme de imagini și idei care îi ghidează întreaga existență, acest fapt semnalizează prezența unor:
A. interese
B. convingeri
C. motive
D. idealuri
Răspuns corect: D
Costache Giurgiuveanu, personajul din romanul Enigma Otiliei, era însetat de bani. Deși era foarte bogat, ducea o viață lipsită de lux din cauza avariției, acționând conform principiului: "să muncești, să strângi, asta-i filosofia". În acest caz identificăm trăirea afectivă numită:
A. sentiment moral
B. pasiune oarbă
C. dispoziție afectivă
D. emoție superioară
Răspuns corect: B
Senzațiile olfactive sunt:
A. interoceptive
B. exteroceptive
C. proprioceptive
D. chinestezice
Răspuns corect: B
În afirmația "Ana a fost prezentă la ora de psihologie fiindcă am văzut-o cu ochii mei", se reliefează însușirea percepției de a fi:
A. săracă în conținut
B. secundară
C. schematică
D. obiectuală
Răspuns corect: D
Reprezentarea autoturismului pe care l-am admirat cândva la un salon auto este o imagine:
A. abstractă
B. secundară
C. bogată în conținut
D. fără legătură cu percepția sa
Răspuns corect: B
Nevoia de a vizita o expoziție de artă este o trebuință:
A. dobândită
B. înnăscută
C. aflată la baza piramidei trebuințelor, elaborată de A. Maslow
D. a cărei satisfacere asigură integritatea fizică a individului
Răspuns corect: A
Andrei își aprecia foarte mult colegul de bancă pentru sinceritatea sa, până când a constatat că acesta își mințea frecvent părinții cu privire la notele obținute la școală. Întrucât aprecierea lui s-a transformat în dispreț, Andrei a dat dovadă de:
A. fluctuație patologică a trăirilor afective
B. incapacitate de adaptare la mediul social
C. mobilitate a trăirilor afective
D. expresivitate a trăirilor afective
Răspuns corect: C
Forma atenției implicată atunci când reflectăm asupra propriilor gânduri sau sentimente este cea:
A. internă
B. externă
C. involuntară
D. postvoluntară
Răspuns corect: A
După ce s-a consultat cu părinții, prietenii și consilierul educativ al liceului, Maria a luat decizia de a susține examen de admitere la o facultate cu un număr mare de candidați pe un număr redus de locuri, conștientă de riscuri și de eventualele eșecuri, dând astfel dovadă de:
A. perseverență
B. tergiversare
C. lașitate
D. independență
Răspuns corect: D
În mod normal, un obiect perceput de mai multe ori, în comparație cu același obiect perceput o singură dată, este reprezentat:
A. mai bine
B. mai slab
C. la fel de bine
D. la fel de slab
Răspuns corect: A
Călin participă în mod frecvent la activități de voluntariat pentru că îi face plăcere să ajute oamenii, motivația lui fiind:
A. extrinsecă
B. negativă
C. afectivă
D. Intrinsecă
Răspuns corect: D
Starea de iritare ce poate însoți o maladie pulmonară este un exemplu de:
A. sentiment
B. emoție
C. trăire afectivă de proveniență organică
D. ton afectiv al proceselor cognitive
Răspuns corect: C
În mod normal, atunci când intensitatea unui stimul crește, intensitatea senzației produsă de acesta:
A. scade
B. crește
C. nu se modifică
D. poate să crească sau să scadă, în funcție de preferințele subiectului
Răspuns corect: B
Imaginea perceptivă este întotdeauna:
A. săracă în conținut
B. a unui obiect anume
C. secundară
D. detașată de contextul spațio-temporal
Răspuns corect: B
Însușirile redate de reprezentarea unui copac sunt:
A. concrete
B. primare
C. bogate în conținut
D. nesemnificative
Răspuns corect: A
Nevoia de a viziona un spectacol de teatru este o trebuință:
A. secundară (dobândită)
B. primară (înnăscută)
C. materială
D. aflată la baza piramidei lui A. Maslow
Răspuns corect: A
Sentimentele care reflectă atitudinea unei persoane față de bine sau rău fac parte din categoria sentimentelor:
A. estetice
B. intelectuale
C. sociale
D. morale
Răspuns corect: D
Atunci când îi spunem unei persoane că trebuie să se concentreze mai mult avem în vedere atenția:
A. involuntară
B. voluntară
C. postvoluntară
D. expresivă
Răspuns corect: B
Pictorul Van Gogh a vândut un singur tablou în timpul vieții, și acesta, surorii sale, la un preț de nimic. Acest fapt nu l-a oprit să picteze peste 800 de tablouri, în cariera sa. Comportamentul lui Van Gogh ilustrează calitatea voinței numită:
A. tergiversare
B. perseverență
C. sugestibilitate
D. calm
Răspuns corect: B
Atunci când practicarea un sport este determinată de posibilitatea obținerii unor câștiguri materiale substanțiale este vorba despre motivația:
A. negativă
B. intrinsecă
C. extrinsecă
D. cognitivă
Răspuns corect: C
Capacitatea trăirilor afective de a se păstra chiar și în lipsa stimulului care le-a generat se numește:
A. expresivitate
B. convertibilitate
C. persistență
D. polaritate
Răspuns corect: C
Din categoria senzațiilor exteroceptive fac parte:
A. senzațiile cutanate
B. durerea viscerală
C. senzațiile proprioceptive
D. senzațiile organice
Răspuns corect: A
Percepția unui obiect este o imagine:
A. schematică
B. săracă în conținut
C. primară
D. abstractă
Răspuns corect: C